b'\n_START_ARTICLE_\nAndrius Smaliukas\n_START_SECTION_\nBiografija\n_START_PARAGRAPH_\n2001 m. VU TF baig\xc4\x97 teis\xc4\x97s studijas, \xc4\xafgijo teisininko kvalifikacij\xc4\x85. Studijavo doktorant\xc5\xabroje Vilniaus universitete ir nuo 2002 m. iki 2003 m. Oksfordo universiteto Karalien\xc4\x97s koled\xc5\xbee. 2004 m. kovo 5 d. apgyn\xc4\x97 disertacij\xc4\x85 \xe2\x80\x9cKilnojamojo turto \xc4\xafkeitimo teis\xc4\x97s reforma ir derinimas: lyginamoji analiz\xc4\x97\xe2\x80\x9d, socialini\xc5\xb3 moksl\xc5\xb3 (teis\xc4\x97s krypties) daktaras. Londono universiteto Karalien\xc4\x97s Mary koled\xc5\xbee baig\xc4\x97 podiplomines teis\xc4\x97s studijas, teis\xc4\x97s magistras (LL. M.). Sta\xc5\xbeavosi UNIDROIT b\xc5\xabstin\xc4\x97je Romoje (Italija)._NEWLINE_Nuo 2001 m. bir\xc5\xbeelio m\xc4\x97n. 28 d. iki 2003 m. liepos m\xc4\x97n. 10 d. Vilniaus m. II-osios advokat\xc5\xb3 kontoros advokato pad\xc4\x97j\xc4\x97jas, Nuo 2002 m. VU Teis\xc4\x97s fakulteto Civilin\xc4\x97s teis\xc4\x97s ir civilinio proceso katedros lektorius, nuo 2003 m. liepos 11 d. iki 2005 m. liepos 21 d. advokat\xc5\xb3 profesin\xc4\x97s bendrijos \xe2\x80\x9eSolovei\xc4\x8dikas, Martinkut\xc4\x97 ir Augustaitis SMA\xe2\x80\x9c advokatas partneris; advokat\xc5\xb3 kontoros \xe2\x80\x9eSmaliukas, Juodka, Beniu\xc5\xa1is ir partneriai\xe2\x80\x9c advokatas (nuo 2005 m. liepos 22 d.) partneris. Specializacija \xe2\x80\x93 teismo procesas ir alternatyv\xc5\xabs gin\xc4\x8d\xc5\xb3 sprendimo b\xc5\xabdai (ADR), projekt\xc5\xb3 finansavimas, \xc4\xafmoni\xc5\xb3 teis\xc4\x97 ir bendroji komercin\xc4\x97 praktika. Iki 2011 m. sausio 20 d. advokat\xc5\xb3 kontoros \xe2\x80\x9eVarul Vilgerts Smaliukas\xe2\x80\x9c partneris, nuo 2011 m. sausio 21 d. iki 2011 m. baland\xc5\xbeio 14 d. advokat\xc5\xb3 kontoros \xe2\x80\x9eSmaliukas ir partneriai\xe2\x80\x9c advokatas. Nuo 2011 m. baland\xc5\xbeio m\xc4\x97n. 14 d. advokat\xc5\xb3 kontoros "LAWIN Lideika, Petrauskas, Vali\xc5\xabnas ir partneriai" advokatas partneris._NEWLINE_Nuo 2004 m. Vilniaus komercinio arbitra\xc5\xbeo arbitras. Nuo 2005 m. VU docentas._NEWLINE_VU Teis\xc4\x97s fakultete d\xc4\x97sto kursus \xe2\x80\x9eFinansavimo sandoriai\xe2\x80\x9c, \xe2\x80\x9eSutar\xc4\x8di\xc5\xb3 teis\xc4\x97 ir sutar\xc4\x8di\xc5\xb3 rengimas\xe2\x80\x9c, ISM (Vadybos ir ekonomikos universitete) \xe2\x80\x93 kurs\xc4\x85 \xe2\x80\x9eVerslo teis\xc4\x97\xe2\x80\x9c. Skelbia straipsnius Lietuvos ir u\xc5\xbesienio spaudoje, skaito seminarus daiktin\xc4\x97s teis\xc4\x97s temomis (\xe2\x80\x9e\xc4\xaekeitimo ir hipotekos taikymo problemos teism\xc5\xb3 praktikoje\xe2\x80\x9c ir kt.). D\xc4\x97st\xc4\x97 Eurofakulteto (angl. EuroFaculty) Vilniaus centre; Europos lyginamosios komercin\xc4\x97s ir \xc4\xafmoni\xc5\xb3 teis\xc4\x97s centro narys. Pasaulio pirmaujan\xc4\x8di\xc5\xb3 komercinio arbitra\xc5\xbeo ekspert\xc5\xb3 gido (angl. Guide to the Worlds\xe2\x80\x99s Leading Experts in Commercial Arbitration) tyrimais 2009 m. pripa\xc5\xbeintas pirmaujan\xc4\x8diu arbitra\xc5\xbeo ekspertu Lietuvoje. Civilini\xc5\xb3 byl\xc5\xb3 advokatas._NEWLINE_LR civilinio kodekso prie\xc5\xbei\xc5\xabros komiteto narys nuo 2009 m. kovo 4 d.; Darbo grup\xc4\x97s teis\xc4\x97s akt\xc5\xb3, perkelian\xc4\x8di\xc5\xb3 2009 m. sausio 14 d. Europos Parlamento ir Tarybos direktyvos 2008/122/EB d\xc4\x97l vartotoj\xc5\xb3 apsaugos, susijusios su kai kuriais pakaitinio naudojimosi, ilgalaikio atostog\xc5\xb3 produkto, perpardavimo ir keitimosi sutar\xc4\x8di\xc5\xb3 aspektais (OL 2009 L 33, p. 10), nuostatas \xc4\xaf nacionalin\xc4\x99 teis\xc4\x99, projektams parengti vadovas nuo 2009 m. gegu\xc5\xbe\xc4\x97s 1 d. Nuolatinio arbitra\xc5\xbeo teismo narys (2011\xe2\x80\x932017)._NEWLINE_Lietuvos advokat\xc5\xabros ir Tarptautin\xc4\x97s advokat\xc5\xb3 asociacijos narys._NEWLINE_Moka rus\xc5\xb3 ir angl\xc5\xb3 kalbas.'